14. ΠΡΟΕΔΡΙΚΟΝ ΔΙΑΤΑΓΜΑ υπ’αριθ. 403 της 29 Απρ./9 Μαΐου 1980 (ΦΕΚ Α΄  111) Περί εφαρμογής των διατάξεων του Ν.Δ. 93/74 «περί κυρώσεως της υπογραφείσης εν Λονδίνω Συμβάσεως «περί Διεθνών Κανονισμών προς αποφυγήν συγκρούσεων εν θαλάσση 1972 «επί πάσης κατηγορίας πλεόντων, εις τα Ελληνικά χωρικά ύδατα, πλοίων υπό σημαίαν Κρατών μη κυρωσάντων ή μη προσχωρησάντων εις την κυρωθείσαν Διεθνή Σύμβασιν». Έχοντες υπ’ όψει: 1.Τας διατάξεις του άρθρ. 7 παρ. (ε) του Ν.Δ. 93/74 «περί κυρώσεως της υπογραφείσης εν Λονδίνω Συμβάσεως «περί Διεθνών Κανονισμών προς αποφυγή συγκρούσεων εν θαλάσση 1972». 2.Την υπ’ αριθ. 70/23.1.80 γνωμοδότησιν του Συμβουλίου της Επικρατείας, προτάσει του επί της Εμπορικής Ναυτιλίας Υπουργού, απεφασίσαμεν: Άρθρον μόνον.-1.Η εφαρμογή των διατάξεων του Ν.Δ. 93/74 «περί κυρώσεως της υπογραφείσης εν Λονδίνω Συμβάσεως περί Διεθνών Κανονισμών προς αποφυγήν συγκρούσεων εν θαλάσση 1972», επεκτείνεται και επί πάσης κατηγορίας πλεόντων, εις τα Ελληνικά χωρικά ύδατα, πλοίων υπό σημαίαν Κρατών μη κυρωσάντων ή μη προσχωρησάντων εις την ανωτέρω Διεθνή Σύμβασιν. 2.Η ισχύς του παρόντος άρχεται μετά δίμηνον από της δημοσιεύσεως εις την Εφημερίδα της Κυβερνήσεως. Σελ. 234,442(β) Τεύχος 1277-Σελ. 96 .611. 19.Γ.β.14 Κανονισμοί αποφυγής συγκρούσεων 